Nyeste Skilderie af Kiøbenhavn, 1821-10-23
Mariboe, d. 16 Octbr. Efteraaret er i Aar saa mildt, at et Æbletræe her i Byen staaer i Blomster paa anden Omgang. Viborg. De nøiere Omstændigheder ved de i Samleren Nr. 119 (Skilderiet No. 81.) omtalte Personer der i Sillerslev paa Morsøe, fandtes døde i Sengen om Morgenen den 2den Octbr., efter at de friske og sunde om Aftenen havde lagt dem, ere disse. Den afdøde Mand, navnlig Anders Sørensen Refshammer, der var Fisker og Almisselem, kommer om Aftenen Kl. omtrent 9 ind til Naboen, hvor han begjærte og fik noget Øl at drikke; derfra gaaer han frisk og sund hjem. Morgenen derpaa, omtrent Kl. 9, kommer en Kone af Nabolaget til den Afdødes Huus og finder Døren lukket. Ved at see ind af Vinduet forundres hun over endnu at finde de Afdøde, som hun troede sovende, at ligge i Sengen, hvilket hun fortæller en anden af Naboerne, og de blive enige om at aabne Døren med Magt. De finde da Mand og Kone liggende døde i een Seng og hos den afdøde Kone et Barn paa 4 Aar. krampagtigt indsluttet i den døde Moders Arme, endnu aandende svægt og havende den afdøde Moders Brystvorte indsluttet i Munden, der formedelst Mundkrampe var fast tillukket. J en anden Seng, som stod tætop til den første, fandtes en Dreng paa 10 Aar død, og en Pige 14 Aar gammel uden Bevidsthed, med Mundkrampe, ligeledes svagt aandende. Man sendte derpaa Bud til Stedets Præst, der strax indfandt sig, og menneskekierligen føiede øiebliklig Anstalt for at afsondre de Levende fra de Døde, fik de 2de endnu levende Børn indbragte til Naboerne, og ved den Foranstaltning, der føredes, og ved de Midler, der anvendtes, bleve de tvende Børn, det ene 14 og det andet 4 Aar, reddede. Den 14 Aars Pige, der endnu lever og er fuldkommen frisk, kan ingen Rede gjøre for det Passerede Hun forklarer blot, at hun om Middagen kogte Kartofler i en Jerngryde, hvilke hun og hendes Sødskende spiste kolde, uden Salt og uden Dyppelse, om Aftenen omtrent Kl. 7, hvorpaa de lagde dem til Sengs. Faderen og Moderen spiste sildigere. Fra den Tid af hun lagde sig og til hun anden Dagen, henimod Aften, kom til Bevidsthed i et fremmed Huus, vidste hun ikke af sig selv at sige, ligesom hun heller ikke har hørt noget til sine afdøde Forældre om Natten, eller bemærket nogen Uroe hos dem. Ved Obductionen af de 3de Afdøde fandtes de alle at være døde af Gift, ligesom den fjortenaarige Piges Udsagn, at det sidste, de Afdøde havde nydt, var Kartofler, bestyrkedes, da man endnu fandt disse ufordøiede. At det iøvrigt ikke var mineralsk Gift der havde voldt Døden, holder man sig ved de anstillede Forsøg til dens Opdagelse overbeviist om ligesom ogsaa det ved Odductionen forefundne, giver sikrere Formodning om en Plantegift, der uvidende er nydt. - Maaskee man, ved at undersøge Stedet, hvorfra de nydte Kartofler ere tagne, opdager Planter, der give nøiere Oplysning, hvorom vi da vente at kunne underrette vore Læsere; thi mærkeligt bliver det altid, at 5 Mennesker, der friske og sunde lægge sig til Sengs om Aftenen, kunne i een og samme Stue næsten i een og samme Seng, bortdøe i een Na uden at den ene kan komme den anden til Hjelp, hvilket her havde været Tilfældet, naar ikke Hændelsen havde tilført Hielp udenfra. (Vib. Saml.